CELEX: 62012CA0309
Language: fi
Date: 2013-11-28 00:00:00
Title: Asia C-309/12: Unionin tuomioistuimen tuomio (viides jaosto) 28.11.2013 (Tribunal Central Administrativo Norten (Portugali) esittämä ennakkoratkaisupyyntö) — Maria Albertina Gomes Viana Novo ym. v. Fundo de Garantia Salarial, IP (Ennakkoratkaisupyyntö — Direktiivi 80/987/ETY — Direktiivi 2002/74/EY — Työntekijöiden suoja työnantajan maksukyvyttömyystilanteessa — Palkkaturvajärjestelmät — Palkkaturvajärjestelmien maksuvelvollisuuden rajoittaminen — Palkkasaatavat, jotka ovat erääntyneet yli kuusi kuukautta ennen sellaisen kanteen nostamista, jolla vaaditaan työnantajan maksukyvyttömyyden toteamista)

15.2.2014   
            
            
               FI
            
            
               Euroopan unionin virallinen lehti
            
            
               C 45/10
            
         Unionin tuomioistuimen tuomio (viides jaosto) 28.11.2013 (Tribunal Central Administrativo Norten (Portugali) esittämä ennakkoratkaisupyyntö) — Maria Albertina Gomes Viana Novo ym. v. Fundo de Garantia Salarial, IP
   (Asia C-309/12) (1)
   
   (Ennakkoratkaisupyyntö - Direktiivi 80/987/ETY - Direktiivi 2002/74/EY - Työntekijöiden suoja työnantajan maksukyvyttömyystilanteessa - Palkkaturvajärjestelmät - Palkkaturvajärjestelmien maksuvelvollisuuden rajoittaminen - Palkkasaatavat, jotka ovat erääntyneet yli kuusi kuukautta ennen sellaisen kanteen nostamista, jolla vaaditaan työnantajan maksukyvyttömyyden toteamista)
   2014/C 45/18
   Oikeudenkäyntikieli: portugali
   
      Ennakkoratkaisua pyytänyt tuomioistuin
   
   Tribunal Central Administrativo Norte
   
      Pääasian asianosaiset
   
   
      Kantajat: Maria Albertina Gomes Viana Novo, Ezequiel Martins Dias, Gabriel Inácio da Silva Fontes, Marcelino Jorge dos Santos Simões, Manuel Dourado Eusébio, Alberto Martins Mineiro, Armindo Gomes de Faria, José Fontes Cambas, Alberto Martins do Alto, José Manuel Silva Correia, Marilde Marisa Moreira Marques Moita, José Rodrigues Salgado Almeida, Carlos Manuel Sousa Oliveira, Manuel da Costa Moreira, Paulo da Costa Moreira, José Manuel Serra da Fonseca, Ademar Daniel Lourenço Dias ja Ana Mafalda Azevedo Martins Ferreira
   
      Vastaaja: Fundo de Garantia Salarial, IP
   
      Oikeudenkäynnin kohde
   
   Ennakkoratkaisupyyntö — Tribunal Central Administrativo do Norte — Työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä 20.10.1980 annetun neuvoston direktiivin 80/987/ETY (EYVL L 283, s. 23; Erityisp. Alue 5 Nide 2, s. 121) 4 ja 10 artiklan tulkinta — Palkkaturvarahastojen maksuvelvollisuuden rajoittaminen — Kansallinen lainsäädäntö, jolla kyseinen maksuvelvollisuus rajoitetaan sellaisiin saataviin, jotka ovat tulleet perintäkelpoisiksi työnantajan maksukyvyttömyyden toteamista koskevan oikeudenkäyntimenettelyn vireille panoa edeltäneiden kuuden kuukauden aikana — Tämän rajoituksen soveltaminen tilanteessa, jossa työtuomioistuimessa on nostettu kanne saatavien määrän vahvistamiseksi kuuden kuukauden kuluessa saatavien perintäkelpoisiksi tulopäivästä lukien.
   
      Tuomiolauselma
   
   Työntekijöiden suojasta työnantajan maksukyvyttömyystilanteessa 20.10.1980 annettua neuvoston direktiiviä 80/987/ETY, sellaisena kuin se on muutettuna 23.9.2002 annetulla Euroopan parlamentin ja neuvoston direktiivillä 2002/74/EY, on tulkittava siten, että se ei ole esteenä sellaiselle kansalliselle säännöstölle, jossa ei turvata sellaisia palkkasaatavia, jotka ovat erääntyneet yli kuusi kuukautta ennen työnantajan maksukyvyttömyyden toteamista koskevan kanteen nostamista, vaikka työntekijät olisivatkin ennen tämän ajanjakson alkua panneet vireille oikeudenkäynnin työnantajaansa vastaan saataviensa määrän vahvistamista ja niiden pakkoperintää varten.
   
      (1)  EUVL C 287, 22.9.2012.